กสิกรไม่รีบซื้อตลาดเกิดใหม่หุ้นยังเสี่ยงสูง
บลจ.กสิกรไทย มั่นใจเศรษฐกิจประเทศเกิดใหม่ยังแกร่ง แต่ตลาดยังเสี่ยงสูง ไม่เชียร์ให้ช้อนหุ้น
7 ต.ค. 2554

บลจ.กสิกรไทย มั่นใจเศรษฐกิจประเทศเกิดใหม่ยังแกร่ง แต่ตลาดยังเสี่ยงสูง ไม่เชียร์ให้ช้อนหุ้น 
นายธนวัฒน์ รุ่งธนาภิรมย์ ผู้บริหารฝ่ายพัฒนาผลิตภัณฑ์ใหม่และจัดการกองทุนต่างประเทศ บริษัทหลักทรัพย์จัดการกองทุน (บลจ.) กสิกรไทย กล่าวว่า ในขณะนี้ดัชนีตลาดหลักทรัพย์ของประเทศเกิดใหม่หลายประเทศปรับลดลงมาประมาณ 1015% แล้ว ทำให้ราคาหุ้นอยู่ในระดับที่น่าสนใจเมื่อเทียบกับมูลค่าหุ้น เนื่องจากพื้นฐานเศรษฐกิจของประเทศเหล่านี้ยังแข็งแกร่ง รวมทั้งประเทศจีนยังมีอัตราการขยายตัวที่ดี แต่ที่ผ่านมาตลาดหุ้นจีนได้ผลกระทบไปด้วยและเป็นหนึ่งในตลาดที่ราคาหุ้นปรับลดลงไปจนถึงระดับที่ค่อนข้างถูกแล้ว
“เมื่อนักลงทุนต่างชาติตื่นกลัวและมีการเทขายสินทรัพย์เสี่ยงเพื่อดำรงสภาพคล่องมากขึ้น เพราะกลัวว่าเศรษฐกิจโลกจะเกิดภาวะเศรษฐกิจถดถอย ดังนั้นในระยะสั้นนี้สินทรัพย์ทั่วโลกเสี่ยงยังจะคงมีความผันผวนต่อเนื่อง เพราะฉะนั้นแม้ว่าหุ้นจะมีมูลค่าที่น่าสนใจ แต่ภายใต้สถานการณ์ที่ยังไม่มีความชัดเจนก็ยังไม่แนะนำให้นักลงทุนเข้าไปลงทุน” นายธนวัฒน์ กล่าว
อย่างไรก็ตาม นายธนวัฒน์ กล่าวว่า ราคาหุ้นปัจจุบันมีความเสี่ยงที่จะปรับลดลงได้อีกเล็กน้อยเท่านั้น เพราะตลาดได้ซึมซับข่าวในกรณีที่เลวร้ายที่สุดไปแล้ว